Gewapende rowers slaan toe op substasie | Maroela Media
Jhb-kleuterskool gesluit ná seuntjie erg brand
Prins Philip: Die krag agter die kroon
Kabeldiefstal het Saterdag nog ernstiger afmetings aangeneem toe kabeldiewe tot gewapende roof oorgegaan het om hul buit te bekom.
Ses gewapende rowers het Saterdag, net ná middernag, 'n substasie in Mulbarton in die suide van Johannesburg bestorm en die veiligheidswagte en 'n werknemer aangehou.
Isaac Mangena, woordvoerder van City Power, sê die Mulbarton-substasie is tans besig om opgradeer te word en word op die oomblik deur 'n kontrakteur beheer en beskerm.
Volgens Mangena het die rowers met 'n vragmotor by die substasie opgedaag en eers die twee veiligheidswagte wat aan diens was oorrompel. Daarna het hulle in die stoorkamer op die perseel ingebreek en 'n tol met 500 m kabel en vyf met 75 m kabel in die voertuig gelaai.
"Terwyl hulle besig was, het 'n elektrisiën van City Power daar aangekom. Hy was besig om te werk aan 'n kragonderbreking in Glenvista en het by die Mulbarton-substasie omgekom om die fout na te spoor. Hy is toe ook oorval en vasgebind," sê Mangena.
Die rowers het ook drie selfone by die wagte en werknemer geroof, asook op die vlug geslaan met die elektrisiën se gereedskapkis waarin gereedskap ter waarde van R3 500 was.
'n Saak van gewapende roof is by die Mondeor-polisiestasie aanhangig gemaak. Mangena het versoek dat enigiemand met inligting wat die polisie in hul ondersoek kan bystaan die polisie skakel of City Power se risikobeheerafdeling by 011 490 7900.
Hoekom is daar nie 'n kamera op elke substasie met 'n "live feed" na 'n sentrale beheerkamer toe nie? Hierdie is mos strategiese sleutelpunte nie waar nie?
Ek raai wat. Dis inside info. Soos met die meeste of alle inbrake en rowe.
Yster, ek stem saam. Hoe kon 6 rowers ' n from van 500m koper kabel alleen op 'n trok laai. Dit weeg tenminste 'n ton. Polisie moet net hul of oopmaak